5.pielikums
Iepirkuma līguma projekts

IEPIRKUMA LĪGUMS (projekts)

Rīga, 
Līguma reģistrācijas numuru skatīt elektroniskā dokumenta pielikumā
Parakstīšanas datums ir pēdējā pievienotā droša elektroniskā
paraksta un tā laika zīmoga datums.

Akciju sabiedrība “Latvijas valsts meži”, vienotais reģistrācijas Nr. 40003466281, tās _________________ personā, kurš darbojas uz valdes pilnvarojuma pamata (turpmāk – Pircējs), un
_____________________, vienotais reģistrācijas Nr._________________, tās _________________ personā, kurš darbojas uz  ___________pamata (turpmāk – Pārdevējs Nr.1; Pārdevējs Nr.2 vai Pārdevējs Nr.3), 

(abi kopā un katrs atsevišķi turpmāk – Puse/-es)
[bookmark: _Hlk125646331] piemērojot Publisko iepirkumu likuma 8.panta pirmās daļas 1.punktu, saskaņā ar atklāta konkursa  “Individuālo aizsardzības līdzekļu, darba apģērbu un apavu iegāde Latvijas teritorijā”, iepirkuma identifikācijas Nr. AS LVM SP 2024_99_Ak, CPV kods: 18100000-0 (Profesionālie apģērbi, speciālie darba apģērbi un aksesuāri), rezultātiem, noslēdz šāda satura līgumu (turpmāk – Līgums) daļā Nr. [norāda atbilstoši iepirkuma daļas Nr. un nosaukumu]: 

1. LĪGUMA PRIEKŠMETS UN VISPĀRĪGI NOTEIKUMI
1.1.  Līgums nosaka Pircēja un Līguma dalībnieku, kas norādīti Līguma dalībnieku sarakstā (1. pielikums), sadarbības principus un Līguma par  individuālo aizsardzības līdzekļu, darba apģērbu un apavu iegādi Latvijas teritorijā administrēšanas kārtību atbilstoši Pircēja faktiskajai vajadzībai.
1.2. [bookmark: _Hlk124844438]Pārdevējs nodrošina Pircējam iespēju iegādāties individuālos aizsardzības līdzekļus, darba apģērbus un apavus, atbilst Līguma 2.pielikumā pievienotajai tehniskajai specifikācijai (turpmāk – Tehniskā specifikācija) un Pārdevēja iesniegtajam tehniskajam piedāvājumam (turpmāk – Tehniskais piedāvājums), (turpmāk – Prece/s) atbilstoši Līguma noteikumiem un Līguma 3.pielikumā norādītajām  tirdzniecības vietās ar ___ (__________) % atlaidi no Preces mazumtirdzniecības cenas (pilnas cenas).
1.3. Līguma darbības laikā Pircējs ir tiesīgs iegādāties arī Tehniskajā specifikācijā neminētu, bet Pārdevēja sortimentā esošu Preci no 1.1. punktā norādītām Preču kategorijām. Šajā gadījumā Pārdevēja pienākums ir piedāvāt Pircējam Līguma 1.1.punktā minēto atlaidi no Preces mazumtirdzniecības cenas.
1.4. Pārdevējs nedrīkst Līguma darbības laikā samazināt Līguma 1.2.punktā minēto atlaidi.

2. LĪGUMA SUMMA UN NORĒĶINU KĀRTĪBA
2.1. Līguma kopējā summa visu Līgumu darbības laikā nevar pārsniegt 200 000,00 EUR (divi simti tūkstoši eiro un nulle centi) bez PVN (turpmāk – Līguma summa). PVN apmaksa tiek veikta normatīvajos aktos noteiktajā apmērā un kārtībā. 
2.2. Līguma 2.1. punktā norādītā kopējā Līguma darbības summa veidojas summējot  atklāta konkursa “Individuālo darba aizsardzības līdzekļu, darba apģērba un apavu iegāde Latvijas teritorijā”, identifikācijas numurs AS LVM SP_2024_99_Ak,  un atklāta konkursa “Individuālo darba aizsardzības līdzekļu, darba apģērba un apavu iegāde Latvijas teritorijā”, identifikācijas numurs AS LVM SP_2023_292_Ak, ietvaros veiktās preču iegādes attiecīgajos reģionos.
2.3. Pircējs samaksā Pārdevējam ar pēcapmaksu par faktiski saņemtajām Precēm 15 (piecpadsmit) dienu laikā pēc Preču piegādes dokumenta saņemšanas un abpusējas parakstīšanas dienas, veicot pārskaitījumu uz Pārdevēja rēķinā norādīto bankas kontu. 
2.4. Par apmaksas dienu tiek uzskatīta diena, kurā veikts bankas pārskaitījums uz Pārdevēja norādīto bankas norēķinu kontu.
2.5. Pircējam nav pienākums iztērēt visu Līguma kopējo summu Līguma spēkā esamības laikā.

3. PRECES PIEŅEMŠANA UN NODOŠANA

3.1. Pircēja pilnvarotie pārstāvji iegādājas preces Pārdevēja norādītajās mazumtirdzniecības vietās (pielikums Nr. 5 – Konkursā iesniegto tirdzniecības vietu saraksts), parakstot preču pavadzīmi -rēķinu.
3.2. Pircēja pilnvarotie pārstāvji Preces iegādei izvēlas tuvāko mazumtirdzniecības vietu. Attāluma noteikšanai var tikt izmantota google maps funkcija. Ja šajā tirdzniecības vietā pilnībā vai daļēji nav pieejamas nepieciešamās Preces, tad Pircēja pilnvarotie pārstāvji– izvēlas nākamo tuvāko tirdzniecības vietu. Pircēja pilnvarotie pārstāvji var iepriekš telefoniski sazināties ar tirdzniecības vietu un precizēt pieejamo Preču sortimentu un cenas.
3.3. Līguma 3.2. punktā minētā  tuvākā mazumtirdzniecības vietas noteikšana tiek piemērota arī gadījumos, kad Pārdevējs Nr1.,  Pārdevējs Nr.2 vai Pārdevējs Nr.3 atver jaunu mazumtirdzniecības vietu, kas iepriekš nebija iekļauta Konkursā iesniedzamo tirdzniecības vietu sarakstā. 
3.4. Katra atsevišķa Preču iegāde tiek noformēta ar Preču pavadzīmi-rēķinu, kurā tiek norādīts  konkrēts Preču daudzums un sortiments, un kuru paraksta Pušu pilnvarotie pārstāvji.  
3.5. Par Preču iegādes un nodošanas - pieņemšanas dienu tiek uzskatīta diena, kad Preču pavadzīme-rēķins ir parakstīta no Pircēja pilnvarotā pārstāvja puses.
3.6. Pretenzijas par Preču sortimenta atbilstību un Preču kvalitāti Pircējam ir tiesības izvirzīt Pārdevējam Preču nodošanas-pieņemšanas laikā, kā arī 3 (trīs) darba dienu laikā no Preču nodošanas- pieņemšanas dienas (parakstītā Preču pavadzīmes-rēķina datuma). Šajā punktā minēto pretenziju izvirzīšana vai neizvirzīšana neietekmē Pārdevēja pienākumu nodrošināt Līguma noteikumiem atbilstošu Preču garantiju, kā arī Pircēja tiesības izvirzīt Pārdevējam pretenzijas par Preču kvalitāti garantijas ietvaros.
3.7. Gadījumā, ja Preču pieņemšanas laikā tiek konstatēta Preču sortimenta neatbilstība Pasūtījumam vai citi Preces trūkumi, defekti, Pircēja pilnvarotais pārstāvis nepieņem attiecīgās Preces un neparaksta Preču pavadzīmi-rēķinu. Pārdevējs par saviem līdzekļiem nekavējoties novērš Preces trūkumus un neatbilstības, piegādājot iztrūkstošo Preci, vai apmainot bojātas vai Tehniskajai specifikācijai neatbilstošās vai nekvalitatīvās Preces.
3.8. [bookmark: _Hlk518472107]Gadījumā, ja Preču daudzuma, Preču sortimenta neatbilstība, ko nebija iespējams konstatēt Preču nodošanas -pieņemšanas brīdī, vai citi Preces trūkumi un neatbilstības Līguma nosacījumiem tiek konstatēti pēc Preču pavadzīmes-rēķina parakstīšanas,  Pircējs iesniedz Pārdēvējam attiecīgo pretenziju. Pārdevējs novērš pretenzijā norādītos Preču neatbilstības un trūkumus pretenzijā noteiktajā termiņā, bet ne ilgāk kā 5 (piecu) darba dienu laikā. 
3.9. Preču nejaušas bojāejas un sabojāšanās risks pāriet no Pārdevēja Pircējam ar brīdi, kad parakstīta Preču pavadzīme-rēķins. 

4. PREČU GARANTIJA
4.1. Pārdevējs garantē Preču atbilstību Tehniskajai specifikācijai un spēkā esošiem valsts standartiem vai citos tiesību aktos izvirzītajām Preču kvalitātes un drošuma prasībām, Preču izgatavotāja sniegtajai informācijai (Preces marķējums, lietošanas noteikumi, u.tml.), kā arī Līguma noteikumiem.
4.2. Pārdevējs nodrošina Precei Preces ražotāja noteikto garantijas laiku no Līguma 3.4. punktā noteiktā Preču pavadzīmes – rēķina parakstīšanas dienas.
4.3. Ja Pircējs pēc Preces pieņemšanas konstatē Preces neatbilstību Tehniskajai specifikācijai, kurus nebija iespējams atklāt, pieņemot Preci, vai Preces lietošanas laikā tiek atklāti jebkādi defekti, kuri nav radušies Pircēja vainas dēļ, vai Preces neatbilstības dēļ, tostarp, ja Prece nav kvalitatīva vai nesaglabā pienācīgu kvalitāti, drošumu, Pircējam ir tiesības rakstveidā pieteikt pretenzijas Pārdevējam Preces garantijas laikā, sagatavojot defektu aktu un nosūtot to elektroniski uz Pārdevēja e-pasta adresi un/vai Līguma 10.2.2.punktā vai Līgumā noteiktā kārtībā paziņoto e-pasta adresi.
4.4. [bookmark: _Hlk528576074]Garantijas termiņā Pārdevējam ir pienākums par saviem līdzekļiem novērst visus Defektu aktā norādītos Preču defektus (Preču neatbilstība Līguma noteikumiem) un apmainīt Preces pret jaunām, kvalitatīvām un Līguma noteikumiem atbilstošām Precēm bez maksas, ne vēlāk kā 30 (trīsdesmit) kalendāra dienu laikā no defektu akta nosūtīšanas dienas, vai citā Pušu savstarpēji rakstveidā saskaņotā termiņā. Pārdevējs  nav atbildīgs par jebkādiem zaudējumiem vai bojājumiem, kuri radušies pēc Preces pārdošanas, ja Pircējs pārkāpis Preces lietošanas noteikumus, kas norādīti Pārdevēja iesniegtajos Preču lietošanas un garantijas noteikumos, nav ievērojis parastu piesardzību (izņemot dabisko nolietojumu) vai nav izmantojis Preci atbilstoši paredzētajiem mērķiem.
4.5. Gadījumā, ja Pārdevējs 5 (piecu) darba dienu laikā pēc Līguma 4.4.punktā noteiktā termiņa nav veicis defektīvās preces apmaiņu Līguma 4.4.punktā noteiktajā kārtībā, Pircējam ir tiesības pieprasīt Pārdevējam atmaksāt Preces vērtību pilnā apmērā. Šajā gadījumā Pārdevējam ir pienākums pēc Pircēja rakstveida pieprasījuma, kurš tiek nosūtīts uz Līguma 10.2.2.punktā norādīto adresi, atmaksāt defektīvo preču vērtību pamatojoties uz Pircēja izrakstītu rēķinu, rēķinā noteiktajā termiņā. Konkrētā Prece, par kuru veikta atmaksa, tiek atdota Pārdevējam Pušu saskaņotā kārtībā, par kuru Puses vienojas 1 (viena) mēneša laikā no atmaksas veikšanas. Ja Puses 1 (viena) mēneša laikā nav vienojušās par Preces atgriešanas kārtību, Prece paliek Pircēja īpašumā un Pircējam ir tiesības rīkoties ar konkrēto Preci pēc saviem ieskatiem. 

5. PUŠU SAISTĪBAS
5.1. Pārdevēja saistības:
5.1.1. Pārdevējs ir atbildīgs par Preces atbilstību spēkā esošo normatīvo aktu prasībām;
5.1.2. Pārdevējs nodrošina, ka pārdoto Preču atlikušais derīguma termiņš ir ne mazāks kā 12 (divpadsmit) mēneši, skaitot no Preces iegādes brīža. Izņēmums ir gadījums, kad ražotājs Preci ir noteicis mazāku Preces derīguma termiņu.
5.1.3. Pārdevējs uzņemas atbildību par zaudējumiem, kuri nodarīti Pircējam un trešajām personām sakarā ar Līguma noteikumu pārkāpumu, ja Pārdevējs tajos vainojams.
5.1.4. Ja Pārdevējs neievēro Līgumā noteikto Preces trūkumu novēršanas termiņu, Pircējam ir tiesības prasīt no Pārdevēja līgumsodu  0,1% (nulle komats viena procenta) apmērā no nenovērsto trūkumu termiņā Preču summas  par katru nokavēto dienu, bet ne vairāk kā 10% (desmit procenti) no laikā nenovērsto trūkumu Preču summas.
5.1.5. [bookmark: _Hlk516847822]Ja Pārdevējs neievēro Līguma 3.7.punktā minēto Preces trūkumu novēršanas termiņu garantijas laikā, tad Pircējam ir tiesības prasīt no Pārdevēja līgumsodu 0,1% (nulle komats viena procenta) apmērā no nenovērsto trūkumu termiņā Preču summas par katru nokavēto dienu, bet ne vairāk kā 10% (desmit procenti) no laikā nenovērsto trūkumu Preču summas. 
5.1.6. Līgumsoda samaksa neatbrīvo Pārdevēju no Līguma saistību pilnīgas un pienācīgas izpildes.
5.1.7. Pārdevējam ir pienākums nekavējoties informēt Pircēju:
5.1.7.1.  ja Līguma izpildes laikā tam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuru rezultātā Līgums nav izpildāma vai tā var būt apgrūtināta;
5.1.7.2. mainās Pārdevēja īpašumtiesības un vairāk nekā 50 % apmērā no Pārdevēja tieši vai netieši pieder Krievijas valstspiederīgajam vai fiziskai vai juridiskai personai, vienībai vai struktūrai, kas reģistrēta Krievijā;
5.1.7.3. Pārdevējs darbojas Krievijas valstspiederīgā vai fiziskas vai juridiskas personas, vienības vai struktūras, kas reģistrēta Krievijā, vārdā vai saskaņā ar tās norādēm.
5.2. Pircējs saistības:
5.2.1. Pircējs apņemas veikt samaksu par Preci Līgumā noteiktajos termiņos un kārtībā.
5.2.2. Ja Pircējs neveic samaksu par Preci noteiktajā termiņā, tad Pārdevējam ir tiesības pieprasīt Pircējam līgumsodu 0.5% apmērā no kavētā maksājuma summas par katru nokavējuma dienu, bet ne vairāk kā 10% procentus no kavētā maksājuma summas.
5.3. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses, tās darbinieku vai piesaistīto trešo personu un/vai apakšuzņēmēju darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā vai pārkāpjot Līguma noteikumus. Puse, kura ir vainīga Līguma noteikumu neizpildīšanā, atlīdzina tās vainas dēļ otrai Pusei nodarītos  zaudējumus normatīvajos aktos noteiktajā kārtībā.
5.4. Ja Pircējs ir aprēķinājis kādu no Līgumā atrunātajiem līgumsodiem, apmaksājot Pārdevēja iesniegtos rēķinus, Pircējam ir tiesības veikt līgumsoda ieturējumu bez atsevišķas Pārdevēja piekrišanas. 
5.5. Puse veic Līgumā noteikto līgumsodu samaksu saskaņā ar otras Puses izrakstītajiem rēķiniem, rēķinā norādītajā termiņā, kas nevar būt īsāks par 10 (desmit) kalendāra dienām no attiecīgā rēķina nosūtīšanas dienas. Līgumsoda samaksa neatbrīvo attiecīgo Pusi no zaudējumu atlīdzināšanas un pārējo ar šo Līgumu uzņemto saistību izpildes.
5.6. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tad otras Puses saistību izpildes termiņš tiek pagarināts par pirmās Puses nokavēto laika posmu. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt dokumentus, kuri apliecina otras Puses saistību izpildes nokavējuma faktu.
5.7. Puses saistības izpilda personīgi un izņēmumi no šī noteikuma iespējami, ja Puses pirms saistību tiesību nodošanas par to rakstiski vienojas (šis noteikums attiecināms arī uz prasījumu tiesību cesiju) vai puses saistību tiesību pārņemšana noteikta ar likumu, tiesas spriedumu vai normatīvos aktos noteiktā kārtībā reģistrēta Uzņēmumu reģistrā (vai ārvalsts komercreģistra iestādes vestajos reģistros).
5.8. Puses ir atbildīgas par darbinieku, kas norādīti Līgumā vai tiks iesaistīti Līguma izpildē, datu apstrādes tiesiskā pamata nodrošināšanu atbilstoši normatīvo aktu prasībām. 
5.9. Puses apņemas no otras Puses saņemtos fizisko personu datus apstrādāt saskaņā ar spēkā esošo normatīvo aktu prasībām un tikai apjomā, kas nepieciešams Līgumā noteikto saistību izpildei. 

6. LĪGUMA TERMIŅŠ, GROZĪŠANA UN IZBEIGŠANA
6.1. Līgums stājas spēkā tā parakstīšanas dienā un ir spēkā 24 (divdesmit četrus) mēnešus no Līguma spēkā stāšanās dienas vai līdz brīdim, kad Pircējs saskaņā ar Līgumu ir izlietojis visu Līguma 2.1. punktā noteikto Līguma kopējo summu (atkarībā no tā, kurš no nosacījumiem iestājies pirmais).  
6.2.  Līgumu var papildināt, grozīt vai izbeigt, Pusēm savstarpēji vienojoties. Līgumā norādīto Pušu bankas kontu maiņa veicama tikai ar rakstveida vienošanās starpniecību.
6.3. Jebkuras Līguma izmaiņas vai papildinājumi tiek noformēti rakstveidā pusēm savstarpēji par to vienojoties un kļūst par Līguma neatņemamām sastāvdaļām. Līguma darbības laikā Puses nav tiesīgas veikt būtiskus Līguma grozījumus, izņemot Publisko iepirkuma likuma 61.panta pirmajā daļā un Līguma 6.4. punktā noteiktajos gadījumos. Par būtiskiem Līguma grozījumiem ir atzīstami tādi grozījumi, kas atbilst Publisko iepirkuma likuma 61. panta otrās daļas regulējumam. Līguma darbības laikā ir pieļaujami Līguma grozījumi, kas tiek veikti Publisko iepirkuma likuma 61. panta piektajā daļā minētajā gadījumā. 
6.4. Būtiski Līguma grozījumi ir pieļaujami, ja Līguma 6.1. punktā noteiktajā termiņā. Ja iegādāto  Preču kopsumma nav sasniegusi Līguma 2.1. punktā noteikto Līguma summu, tad Līguma sākotnējais darbības termiņš, atbilstoši faktiskajai neiztērētajai Līguma summai, var tikt pagarināts vēl līdz 24 (divdesmit četriem) mēnešiem.
6.5. [bookmark: _Hlk124521147]Pārdevējs nav tiesīgs bez saskaņošanas ar Pircēju veikt Iepirkuma piedāvājumā apakšuzņēmēju nomaiņu un iesaistīt papildu apakšuzņēmējus Līguma izpildē. Pircējs ir tiesīgs prasīt apakšuzņēmēja viedokli par nomaiņas iemesliem. Iepirkuma piedāvājumā norādītā apakšuzņēmēju nomaiņa un papildu apakšuzņēmēju Līguma izpildē piesaistīšana veicama atbilstoši Publisko iepirkumu likuma 62.panta noteikumiem. 
6.6. Pircējs ir tiesīgs vienpusēji izbeigt Līgumu par to rakstiski paziņojot Pārdevējam, ja:
6.6.1. Ja Pārdevējs nepilda Līguma noteikumus vai jebkādā veidā atsakās no Līguma saistību izpildes;
6.6.2. Prece neatbilst Tehniskajā specifikācijā noteiktajām prasībām;
6.6.3. Pārdevējs nepilda kādas citas saistības saskaņā ar Līgumu, un ja Pārdevējs minēto saistību neizpildi nav novērsis 5 (piecu) darba dienu laikā pēc Pircēja  rakstiska paziņojuma par šādu saistību neizpildi saņemšanas;
6.6.4. Pārdevēja norādītajā tirdzniecības vietā vairāk kā 2 (divas) reizes pēc kārtas nav iespējams iegādāties Pircēja tehniskajā specifikācijā norādītas preces;
6.6.5. tiesa pasludinājusi Pārdevēja maksātnespējas procesu, tiesā ir ierosināta Pārdevēja tiesiskās aizsardzības procesa lieta un tiesiskās aizsardzības procesa pasākumu plāns nav apstiprināts vai apturēta Pārdevēja saimnieciskā darbība;
6.6.6. Līgumu nav iespējams izpildīt tādēļ, ka Līguma izpildes laikā Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.7. Gadījumā, ja Pircējs Līguma 6.5. punktā noteiktajā kārtībā izbeidz Līgumu, Pircējam ir tiesības piemērot Pārdevējam līgumsodu 10% (desmit procenti) apmērā no Līguma 2.1.punktā noteiktās summas. Šajā punktā noteiktais līgumsods ir samazināms par Līguma 5.1.4.punkta kārtībā piemērotā līgumsoda apmēru. 
6.8. Ja Līguma izpildes gaitā noskaidrojas, ka objektīvu iemeslu dēļ Līguma izpildi nav mērķtiecīgi turpināt, Pircējam jāaptur Līguma izpilde, par to rakstiski informējot Pārdevēju. Šajā gadījumā Pušu pienākums ir 5 (piecu) darba dienu laikā izskatīt jautājumu par Līguma izpildes turpināšanas lietderību un nosacījumiem. Pircējam ir pienākums apmaksāt tikai Pārdevēja piegādātās un Pircēja pieņemtās Preces. 

7. STRĪDU IZSKATĪŠANAS KĀRTĪBA
7.1. Domstarpības starp Pusēm un attiecības, kas saistītas ar Līguma izpildi, tiek risinātas sarunu ceļā, bet, ja vienošanās netiek panākta, strīds izskatāms Baltijas Starptautiskajā šķīrējtiesā saskaņā ar tās reglamentu, latviešu valodā, viena šķīrējtiesneša sastāvā vai Latvijas Republikā spēkā esošajos normatīvajos aktos noteiktajā kārtībā tiesā, pēc Prasītāja izvēles. 

8. NEPĀRVARAMA VARA
8.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas vai slimības karantīnas ierobežojumi, kas izraisījuši preču piegādes/pakalpojumu sniegšanas, būvdarbu veikšanas ierobežojumus uz/no akciju sabiedrības “Latvijas valsts meži”, par kuru ietekmi uz Līguma neizpildi Pusēm nav domstarpības, kā arī Puses nevarēja iespaido un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi  padara par neiespējamu.
8.2. Pusei, kura atsaucas uz nepārvaramu varu, par to jāpaziņo rakstveidā otrai Pusei, tiklīdz šāda paziņošana kļuvusi attiecīgajai Pusei iespējama, bet ne vēlāk kā 14 (četrpadsmit) kalendāra dienu laikā no nepārvaramas varas apstākļu iestāšanās brīža. Ja šāds paziņojums nav nosūtīts, paziņojumu nenosūtījusī Puse atbild otrai Pusei par visiem zaudējumiem, kuri pēdējai radušies. 
8.3. Ja nepārvaramas varas apstākļi turpinās ilgāk par 90 (deviņdesmit) kalendāra dienām, katrai no Pusēm ir tiesības vienpusēji izbeigt Līgumu. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.

9. KONFIDENCIALITĀTE UN FIZISKO PERSONU DATU AIZSARDZĪBA
9.1. Par konfidenciālu tiek uzskatīta jebkura informācija, kas atspoguļota Līgumā, visos tā pielikumos, vai ko kāda no Pusēm ir uzzinājusi Līguma sagatavošanas, parakstīšanas vai izpildes laikā (izņemot informāciju, kas saskaņā ar Publisko iepirkumu likumu ir vispārpieejama), tai skaitā, jebkāda informācija par Pusēm, to darbiniekiem vai klientiem, to personas datiem vai par Līgumā ietverto darbību raksturu vai jebkādām to detaļām.
9.2. Konfidenciālā informācija var tik izpausta trešajām personām tikai un vienīgi saskaņā ar iepriekšēju rakstisku attiecīgās Puses piekrišanu, izņemot, kad informācija ir izpaužama saskaņā ar spēkā esošo normatīvo aktu prasībām. Minētā informācija ir konfidenciāla visu Līguma termiņu.
9.3. Puses ir atbildīgas par savu Līguma izpildē iesaistīto darbinieku personas datu apstrādes tiesiskā pamata nodrošināšanu atbilstoši normatīvo aktu prasībām.
9.4. Puses nodrošina Līguma ietvaros saņemto personas datu izmantošanu tikai Līguma izpildei un neizpauž tos trešajām personām bez iepriekšējas otras Puses piekrišanas, izņemot gadījumus, kad personu datus pieprasa kompetenta institūcija vai amatpersona normatīvajos aktos paredzētajos gadījumos.
9.5. Pārdevējs iekļauj Līgumā vai citā saistošā dokumentā ar Pārdevēja nodarbinātajām personām saņemtās informācijas un personas datu konfidencialitātes nodrošināšanas pienākumu, nosakot nodarbināto pienākumu bez atsevišķas Pārdevēja atļaujas neapstrādāt, neizmantot un neizpaust apstrādājamo informāciju un personas datus, kā arī nodrošināt konfidencialitātes prasību ievērošanas uzraudzību.
9.6. Gadījumā, ja kāda Puse veic personas datu apstrādi, tad tā apņemas to veikt tikai saskaņā ar Eiropas Parlamenta un Padomes Regulas (ES) 2016/679 (2016. gada 27. aprīlis) par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46EK (Vispārīgā datu aizsardzības regula) un Latvijas Republikas spēkā esošajiem normatīvajiem aktiem. 

10. CITI NOTEIKUMI
10.1. Līguma ir sagatavots elektroniski un parakstīts ar Pušu drošiem elektroniskiem parakstiem.
10.2. Puses vienojas, ka ar Līguma izpildi saistītos jautājumus risinās šādas Pušu atbildīgās personas:
10.2.1. Pircēja atbildīgās personas pievienotas pielikumā Nr. 4: 
10.2.2. Pārdevēja atbildīgā persona: _______, tālrunis______, e-pasts.
10.3. Pušu atbildīgajām personām ir šādas tiesības:
10.3.1. risināt organizatoriskos jautājumus, kas saistīti ar Līguma izpildi;
10.3.2. parakstīt Preču pavadzīmi un Līgumā norādītos aktus;
10.3.3. pieteikt pretenzijas par Līguma saistību pienācīgu neizpildi, risināt jautājumus, kas saistīti ar nekvalitatīvu vai bojātu Preci.
10.4. Pušu atbildīgās personas ir atbildīgi par Līguma izpildes uzraudzīšanu, Preču pasūtījuma  organizēšanu, tai skaitā, par Preces pieņemšanas un nodošanas organizēšanu, Preces pieņemšanas – nodošanas akta noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu.
10.5. Pušu savstarpējie paziņojumi veicami rakstveidā. Paziņojums ir spēkā tikai no tā brīža, kad tas nogādāts adresātam. Pušu paziņojumi ir nosūtāmi pa pastu pēc Līgumā norādītajām Pušu adresēm korespondences saņemšanai, un ir uzskatāms, ka Puse ir saņēmusi paziņojumu septītajā dienā pēc tā izsūtīšanas, vai kā elektroniskie dokumenti, kas sagatavoti un parakstīti atbilstoši Elektronisko dokumentu likumam. Pārdevējs apņemas pieņemt Pircēja sagatavotus elektroniskos dokumentus, kas parakstīti ar drošu elektronisko parakstu un nosūtīti uz Pārdevēja elektroniskā pasta adresi. Mainoties Puses juridiskajai adresei vai adresei korespondences saņemšanai, Puse par to nekavējoties, bet ne vēlāk kā trīs dienu laikā paziņo otrai Pusei. Ja Puse par juridiskās adreses vai adreses korespondences saņemšanai maiņu nav paziņojusi otrai Pusei vai nav to izdarījusi savlaicīgi, tad otras Puses paziņojumi tiek uzskatīti par nosūtītiem.
10.6. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to pildīt.
10.7. Līgumam tā noslēgšanas brīdī tiek pievienoti šādi pielikumi:
10.7.1. 1.pielikums– Līguma dalībnieku saraksts (atbilstoši Konkursa rezultātiem) katrā Konkursa daļā;
10.7.2. 2.pielikums Tehniskās specifikācija;
10.7.3. 3.pielikums – Tehniskais piedāvājums;
10.7.4. 4.pielikums – Pircēja pilnvaroto personu saraksts;
10.7.5. 5.pielikums – Konkursā iesniegto tirdzniecības vietu saraksts.

11. PUŠU REKVIZĪTI UN PARAKSTI


